Muhal Richard Abrams
Store norske leksikon,Kunst og estetikk,Musikk,Jazz,Nord-Amerikanske jazzutøvere og -ensembler, 1960 – 1980
Muhal Richard Abrams var en amerikansk jazzpianist, komponist, arrangør og bandleder. Han var en av grunnleggerne og den første leder av organisasjonen AACM (Association for the Advancement of Creative Musicians).
Abrams studerte i en kort periode ved Chicago Musical College og Governors State University i Chicago, men var i stor grad selvlært som musiker og komponist. Etter å ha vært aktiv i Chicagos musikkliv siden 1950-tallet, flyttet han til New York i 1977, hvor han tok del i byens såkalte Loft Jazz-scene. Han ble hedret med The National Endowment for the Arts sin NEA Jazz Masters-utmerkelse i 2010.I sin musikk hentet Abrams inspirasjon i de fleste afro-amerikanske stilretninger, fra blues til frijazz, og han øvde stor innflytelse på yngre musikere. Han spilte i både duo- og solo-formater i tillegg til å lede en rekke større og mindre ensembler, flere av disse med medvirkning fra høyt anerkjente musikere som blant andre Anthony Braxton, Roscoe Mitchell, Henry Threadgill, George Lewis, Marty Ehrlich, Fred Hopkins, Andrew Cyrille, og Leroy Jenkins. Abrams komponerte også for blant annet symfoniorkester og strykekvartett, herunder Kronos-kvartetten.Av hans mange innspillinger kan nevnes Levels and Degrees of Light (1967), 1-OQA+19 (1977), Rejoicing with the Light (1983), Blu Blu Blu (1990), One Line, Two Views (1995), Vision Towards Essence (innspilt live i 1998, utgitt i 2007), samt Made In Chicago (innspilt i 2013, utgitt i 2015) sammen med Mitchell, Threadgill, Larry Gray og ledet av Jack DeJohnette. Les mer i Store norske leksikon jazz frijazz Eksterne lenker Muhal Richard Abrams